section_heading: Životopis
paragraph_text: U Harryju Potteru i Princu miješane krvi Fleur i Bill otkrili su da su se zaručili i da će se vjenčati. Bill je doveo Fleur u Jazbinu da bi upoznala njegovu obitelj. Billova majka, Molly Weasley, ne voli Fleur i ne može shvatiti kako se zaljubio u Fleur, koju ona isprva smatra razmaženom, plitkom i narcisoidnom. Fleur zapravo ni ne daje svojoj budućoj svekrvi razloga da misli drugačije. Prvo se činilo da gđa. Weasley želi da se Bill zaljubi u Nymphadoru Tonks, ali kasnije saznajemo da je Tonks zaljubljena u Remusa Lupina.